pythainlp/thai_wikipedia_clean_20230101 huggingface dataset:
เฟย์ ฟาง แก้ว ยังก็มีโอกาสได้เข้าไปมีส่วนร่วมกับงานการแสดงด้วย เริ่มจากเฟย์ที่ได้เป็นนางเอกเต็มตัวครั้งแรกในละคร "แผนรักฉบับออร์แกนิค ต่อด้วยฟางได้รับบท มาเรีย ในละครเวที "มนต์รักเพลงสวรรค์ (The Sound of Music)" และนางเอกภาพยนตร์เรื่อง "สี่เส้า" และแก้วที่เล่นบทบาทนางเอกละครดราม่า ""เพลิงพ่าย" และซิทคอมแนวธรรมะสอนใจ "หลวงพี่ดิจิตอล"
26 มิถุนายน พ.ศ. 2558 เกิดเหตุการณ์ช็อคแฟนเพลงกามิกาเซ่ขึ้น เมื่อ เฟย์ ฟาง แก้ว ศิลปินกลุ่มแรกของค่ายเพลงกามิกาเซ่ได้ย้ายไปเซ็นสัญญากับค่ายเพลงใหม่ Yes! Music อีกหนึ่งค่ายเพลงในเครือ อาร์เอส ด้วยเหตุผลที่ เฟย์ ฟาง แก้ว เริ่มมีอายุมากขึ้นและมีการเปลี่ยนแนวเพลงให้ดูเป็นผู้ใหญ่มากขึ้นกว่าเดิม และได้ออกซิงเกิลใหม่โดยมีชื่อเพลงว่า "รักอย่าบ่น (Primetime)" ยุติกระแสที่ว่า เฟย์ ฟาง แก้ว จะยุบวง ทั้งสามบอกว่ายังคงมีความสุขกับการทำงานเพลงและเป็น เฟย์ ฟาง แก้ว รวมทั้งยินดีและดีใจที่แฟนเพลงไม่เคยทิ้งกันไปไหน
แต่ในวันที่ 29 กุมภาพันธ์ พ.ศ. 2559 แก้วก็ได้ให้สัมภาษณ์ว่าเมื่อสัญญาของทางวงกับอาร์เอสหมดลงในวันที่ 31 กันยายน ทางวงจะไม่ต่อสัญญากับทางค่ายเนื่องจากทางค่ายไม่ได้ให้ความกระจ่างชัดในการทำเพลง และนั่นนำมาซึ่งการโพสต์ประกาศยุบวงลงในอินสตาแกรมของทั้ง 3 คนในวันที่ 28 มีนาคม ปีเดียวกัน
31 กันยายน พ.ศ. 2559 เฟย์ ฟาง แก้ว ได้หมดสัญญากับอาร์เอสอย่างเป็นทางการ เฟย์และฟาง ไปเรียนต่อปริญญาโทที่สหราชอาณาจักรเป็นเวลา 1 ปี ในวันที่ 1 ตุลาคม พ.ศ. 2559 ได้มีการเปิดตัวละครซิทคอมของช่องวัน เรื่อง "สูตรรักชุลมุน" โดยมีแก้วเป็นหนึ่งในนักแสดง นอกจากนั้นแก้วยังได้กลับมาร่วมงานกับโปรดิวเซอร์ที่เคยทำเพลงให้กับเฟย์ ฟาง แก้ว มาตลอด คือ เอฟู - ณรงค์ศักดิ์ ศรีบรรฎาศักดิ์วัชรากรณ์ ได้ปล่อยเพลงจังหวะฟังง่ายอย่าง "ดีออก (Closer)" ลงในช่องยูทูบ DEMOLAB โดยแก้วมีผลงานการแสดงอย่างต่อเนื่องไม่ว่าจะเป็น "Club Friday The Series 9" ตอน รักนอกเวลา, "แนวสุดท้าย", "รูปทอง" , "ปาก" ทางช่องจีเอ็มเอ็ม 25 และการกลับไปร่วมงานกับช่อง 8 อีกครั้งหลังจากหมดสัญญากับอาร์เอสในละครเรื่อง "รักฉันสวรรค์จัดให้"
8 ธันวาคม พ.ศ. 2561 ได้มีการปล่อยคลิป "คำถาม - FFK cover (Special Live session) by Faye Fang Kaew" ลงในช่องยูทูบ FayeFangKaewOfficial ซึ่งเป็นช่องของเฟย์ ฟาง แก้ว เอง ถือว่าเป็นการกลับมารวมตัวกันครั้งแรกในรอบ 2 ปีหลังจากที่เฟย์ ฟาง แก้ว ได้หมดสัญญาจากค่ายเพลงเดิมไป ด้วยการกลับมาร้องเพลงคัฟเวอร์เพลงเก่าของตัวเอง โดยเพลงคำถามเวอร์ชันพิเศษได้ แทน - ธารณ ลิปตพัลลภ จากวงลิปตา มาเป็นโปรดิวเซอร์ให้ ซึ่งได้รับกระแสตอบรับอยู่พอสมควร จนคลิปมียอดเข้าชมถึง 1 ล้านวิวหลังปล่อยคลิป 4 วัน หลังจากนั้น ในวันที่ 3 มกราคม พ.ศ. 2562 ก็ได้มีการปล่อยคลิป "MSN - FFK cover (Live session) by FayeFangKaew" เป็นของขวัญปีใหม่ให้กับแฟนเพลง และเฟย์ ฟาง แก้ว ก็เริ่มรับงานร้องเพลงตามพื้นที่ต่าง ๆ อีกครั้งในรอบ 2 ปี ต่อมา 6 ธันวาคม พ.ศ. 2562 ออกเพลง "เพลงพาไป (Love Track)" โดยไม่ได้อยู่สังกัดใด ทำงานร่วมกับณรงค์ศักดิ์ ศรีบรรฎาศักดิ์วัชรากรณ์ ที่รับหน้าที่ทั้งเรียบเรียงและโปรดิวเซอร์
อันห์ เรกี
อันห์ เรกี (Rae-Ki Ahn) นักมวยสากลชาวเกาหลีใต้ เกิดเมื่อ 2 กุมภาพันธ์ พ.ศ. 2505 ที่ โซล ประเทศเกาหลีใต้ สถิติการชก 30 ครั้ง ชนะ 23 (น็อค 13) เสมอ 4 แพ้ 3
ก้อย สุวรรณเกต
ก้อย สุวรรณเกต  มีชื่อจริงว่า นันทิรัตน์ สุวรรณเกต ชื่อเล่นว่า ก้อย นักออกแบบเสื้อผ้าที่มีชื่อเสียงในสหรัฐอเมริกา เป็นเจ้าของห้องเสื้อ Koi Design Studio อยู่ที่ลอสแอนเจลิส และมีโชว์รูมอยู่ในนิวยอร์ก ตัดเย็บเสื้อผ้าสตรียี่ห้อ Koi
ก้อย เกิดและเติบโตในประเทศไทย ก่อนจะไปทำงานเป็นดีไซเนอร์ในสหรัฐอเมริกา จบการศึกษาจาก มหาวิทยาลัยศิลปากร คณะมัณฑณศิลป์ และ The Fashion Institute of Design &amp; Merchandising (FIDM) เวสต์แวลลีย์คอลเลจ เมืองซาราโตกา รัฐแคลิฟอร์เนีย เธอได้รับการยกย่องจากนิตยสารโว้กฉบับอเมริกัน ให้เป็นหนึ่งในสิบดีไซเนอร์รุ่นใหม่ที่น่าจับตามองมากที่สุดในสหรัฐ และได้รับทุนสนับสนุนการทำผลงานจากสมาคมแฟชั่นของสหรัฐฯและนิตยสาร Vogue สหรัฐฯ (CFDA/Vogue Fashion Fund Award)
คอลเล็กชันที่เธอออกแบบ มักใช้ผ้าแคชเมียร์ในการตัดเย็บ เป็นที่ชื่นชอบของนักแสดงฮอลลีวูด หรือบุคคลที่มีชื่อเสียง เช่น นิโคล คิดแมน เดมี มัวร์ เคอร์สเตน ดันสต์ โอปราห์ วินฟรีย์ นาตาลี พอร์ตแมน และคริสตินา ริชชี ผลงานของเธอได้ร่วมจัดแสดงเป็นส่วนหนึ่งของ นิวยอร์กแฟชั่นวีค 2008 เมื่อวันที่ 6 กุมภาพันธ์ พ.ศ. 2551 เป็นครั้งแรก
บิกตอร์ บูร์โกส
โคเซ บิกตอร์ โฟลเรส บูร์โกส  หรือ บิกตอร์ บูร์โกส นักมวยสากลชาวเม็กซิโก เกิดเมื่อ 10 เมษายน พ.ศ. 2517 ที่เมืองโกปาลา รัฐเกร์เรโร ประเทศเม็กซิโก สถิติการชก 57 ครั้ง ชนะ 39 (น็อก 23) เสมอ 3 แพ้ 15
บูร์โกสเริ่มชกมวยอาชีพเมื่อ พ.ศ. 2536 โดยการชก 4 ครั้งแรก ชกแพ้ตลอด แต่เขาก็ยังชกต่อมาจนประสบความสำเร็จ ได้ครองแชมป์โลกรุ่นไลท์ฟลายเวท IBF ด้วยการชกชนะอเล็กซ์ ซานเชซ เมื่อ พ.ศ. 2546 ต่อมาในวันที่ 13 ธันวาคม พ.ศ. 2546 ขึ้นชกล้มแชมป์กับโรเซนโด อัลวาเรซ แชมป์ของสมาคมมวยโลก ผลปรากฏว่าเสมอกัน จากนั้นป้องกันแชมป์ชนะฟ้าลั่น ศักดิ์กรีรินทร์ ก่อนจะเสียแชมป์ให้กับวิลกริกส์บีใน พ.ศ. 2548 บูร์โกสขึ้นไปชกรุ่นฟลายเวท ชกชนะ 2 ครั้ง จึงชิงแชมป์โลกรุ่นฟลายเวท IBF กับวิค ดาร์ชิเนียน
ในวันที่ 3 มีนาคม 2550 บูร์โกสขึ้นชิงแชมป์โลกกับดาร์ชิเนียน ผลการชกปรากฏว่าบูร์โกสถูกชกนับแปดในยกที่ 10 และ 11 กรรมการผู้ห้ามได้ไปดูอาการของบูร์โกสที่มุมก่อนจะยอมให้ชกต่อในยกที่ 12 แต่ปรากฏว่าบูร์โกสถูกชกอย่างหนักอีก กรรมการจึงตัดสินใจยุติการชก ส่วนบูร์โกสมีอาการเลือดคั่งในสมองต้องนำส่งโรงพยาบาล เพื่อผ่าตัด และอาการดีขึ้นในเวลาต่อมา จดจำเพื่อนๆและครอบครัวได้.
วิคเตอร์ บูกอส
คอนยี เวสต์
โรเบิร์ต รูบิลล่า
โรเบิร์ต รูบิลลาร์  นักมวยสากลชาวฟิลิปปินส์ เกิดที่เมืองมาตี จังหวัดดาเวา สถิติการชก 25 ครั้ง ชนะ 5 เสมอ 2 แพ้ 18
รูบิลลาขึ้นชกมวยสากลครั้งแรกเมื่อ 17 มิถุนายน พ.ศ. 2543 ชนะคะแนน เจอรร์รี่ เด โลส ซานโตส จากนั้นขึ้นชกที่ฟิลิปปินส์หลายครั้งมีทั้งแพ้และชนะ รูบิลลาร์มาชกในไทยเมื่อ 29 ตุลาคม พ.ศ. 2547 แพ้น็อค ฟ้าเพชรน้อย ส.จิตรพัฒนา ยก 3 และแพ้คะแนนโอเล่ห์ดง ศักดิ์เสมอชัย จากนั้นได้ชิงแชมป์โลกเยาวชนรุ่นฟลายเวทที่ว่างเมื่อ 2 เมษายน พ.ศ. 2548 แต่เป็นฝ่ายแพ้คะแนน ยอดแสนเก่ง เกียรติมั่งมี ไม่ได้แชมป์ จากนั้น รูบิลลาขึ้นชกที่ฟิลิปปินส์เป็นส่วนใหญ่ และชกแพ้มากกว่าชนะ จน 9 กุมภาพันธ์ พ.ศ. 2551 รูบิลลาร์ขึ้นชกกับ โมนิโก ลอเรนเต้ ซึ่งรูบิลลาร์เป็นฝ่ายแพ้น็อคไปในยกที่ 4 โดยพี่เลี้ยงที่มุมของรูบิลลาขอยอมแพ้ไปอย่างง่ายดาย โดยอ้างว่ารูบิลลาบาดเจ็บที่ไหล่ซ้าย และปวดบริเวณท้อง หลังจากนั้น รูบิลลาร์ขึ้นชกอีกครั้งเดียวเมื่อ 30 พฤศจิกายน พ.ศ. 2551 แพ้น็อค วินเซนต์ ปาลิกเต ยก 7 แล้วหยุดชกไปสองปี กลับมาชกอีกครั้งเมื่อ 30 ตุลาคม พ.ศ. 2553 แต่ก็แพ้น็อค ยันยัน กวนซอน ยก 4 รูบิลลาหยุดชกไปอีก 3 ปี กลับมาชกครั้งล่าสุดเมื่อ 15 มีนาคม พ.ศ. 2556 แพ้น็อค ฟ้าใส ศักดิ์กรีรินทร์ ยก 2
เก่งกาจ ศักดิ์ประชา
เก่งกาจ ศักดิ์ประชา สถิติการชก 1 ครั้ง แพ้ 1
ร็อคกี้ หลิน
ร็อคกี้ หลิน (Rocky Lin) หรือ มินชา หลิน นักมวยสากลชาวจีน เกิดเมื่อ 20 มิถุนายน พ.ศ. 2510 ที่ จางฮว่า ไต้หวัน สถิติการชก 28 ครั้ง ชนะ 26 แพ้ 2
โฆเซ ลุยส์ เซเปดา
โฆเซ ลุยส์ เซเปดา (José Luis Zepeda) นักมวยสากลชาวเม็กซิโก เกิดเมื่อ 10 สิงหาคม พ.ศ. 2508 สถิติการชก 48 ครั้ง ชนะ 27 (น็อก 22) เสมอ 2 แพ้ 19
น้ำมันโซลา
น้ำมันโซล่า
ธนิดา ธรรมวิมล
ธนิดา ธรรมวิมล (เกิด 1 กันยายน พ.ศ. 2529) ชื่อเล่น ลูกตาล หรือที่รู้จักกันในชื่อ ดา เอ็นโดรฟิน เป็นนักร้องและนักแต่งเพลงชาวไทย จบการศึกษาจาก โรงเรียนพาณิชยการราชดำเนิน และ คณะนิเทศศาสตร์ สาขาการประชาสัมพันธ์ มหาวิทยาลัยสยาม
เริ่มร้องเพลงประกวดจนได้มาฟอร์มวงเอ็นโดรฟิน มีผลงานอัลบั้มร่วมกับเอ็นโดรฟินอยู่ 2 ชุดคือ "พริก" และ "สักวา 49" มีเพลงดังอย่างเพลง "เพื่อนสนิท"
หลังจากนั้นได้ออกมามีผลงานเดี่ยวชุดแรกชื่อชุด "ภาพลวงตา" ออกวางขายเดือนมกราคม 2550 มีเพลงดังอย่าง "คืนข้ามปี" และ "ภาพลวงตา" และหลังจากนั้นกับผลงานชุดที่ 2 คือ "ซาวด์ อะเบาท์" (Sound about) ออกวางขายเมื่อเดือน มกราคม 2551 มีเพลงดังอย่างเพลง "ได้ยินไหม" ที่มิวสิกวิดีโอได้ โฟกัส จีระกุล และ มาริโอ้ เมาเร่อ มาร่วมแสดงในมิวสิกวิดีโอ หลังจากนั้นในปี 2551 ดาได้รับรางวัลจากสตาร์เอนเตอร์เทนเมนต์อวอร์ดส สาขานักร้องหญิงยอดนิยม ดา เอ็นโดรฟิน จากอัลบัม ภาพลวงตา และได้รับรางวัลนักร้องไทย-สากล หญิงยอดนิยม จากสยามดารา สตาร์ ปาร์ตี้ 2008 และรางวัลศิลปินหญิง ไทยสากล มณีเมขลา ดีเด่นยอดนิยม จากการแจกรางวัลเมขลา ครั้งที่ 24
ในปี พ.ศ. 2564 ดา ได้ออกเดินทางครั้งใหม่ในวงการเพลงกับต้นสังกัดใหม่ หลังจากหมดสัญญากับจีเอ็มเอ็มแกรมมี่ที่ดาร่วมงานมาอย่างยาวนานกว่า 17 ปี โดยสังกัดใหม่ของดาคือค่าย "28 Recording Label" โดยมีผลงานแรกกับสังกัดใหม่ในเพลง 'ถ้าเธอ OK' ซึ่งได้ปล่อยออกมาในวันที่ 29 มีนาคม 2564
ด้านชีวิตส่วนตัว เธอ คบหาดูใจ กับ เดนนิส ไทยคูน แฟนหนุ่มแร๊ปเปอร์ ปัจจุบันสมรสกันแล้ว 22 กรกฎาคม พ.ศ. 2565 พิธีหมั้น เมื่อวันที่ 23 ธันวาคม พ.ศ. 2564
"ดูเพิ่มเติม: เอ็นโดรฟิน"
คอนเสิร์ตพิเศษ.
คอนเสิร์ต Da and The idols unbreak my heart ร่วมกับ แขกรับเชิญอีก 6 คน ( วันเสาร์ที่ 23 และวันอาทิตย์ที่ 24 ก.ค.2554 ที่ ROYAL PARAGON HALL )
ดา เอ็นโดรฟิน
วันแห่งการถามคำถามไร้สาระ
วันแห่งการถามคำถามไร้สาระ เป็นวันที่บางครั้งเฉลิมฉลองกันใน สหรัฐ โดยนักเรียนและอาจารย์ วันแห่งการถามคำถามไร้สาระ มักจะจัดกันในวันที่ 28 กันยายน แต่โดยทั่วไปแล้วจะเป็นวันเรียนวันสุดท้ายของเดือนกันยายน
จาก holidayinsights.com, "ต้นกำเนิดของวันแห่งการถามคำถามไร้สาระต้องย้อนไปเมื่อราว พ.ศ. 2523 (ค.ศ. 1980). ในเวลานั้น, มีการเคลื่อนไหวของกลุ่มอาจารย์ พยายามให้เด็กๆ ในชั้นเรียนถามคำถามในชั้นเรียนให้มากขึ้น เด็กๆ จึงมักถามคำถามกวนประสาทอาจารย์เพื่อให้อาจารย์มีความสุข"
อนันต์ บุนนาค เกิดเมื่อวันที่ 14 เมษายน พ.ศ. 2506 เป็นนักร้อง นักแสดงลูกครึ่งไทย-สหรัฐอเมริกาบุคลิกทะเล้น มีผลงานเพลงป็อปโด่งดังอย่างอัลบั้ม "ขออภัยในความไม่สะดวก" และ "อนันต์ เสนอหน้า" ในสังกัดของอาร์เอส ละครโทรทัศน์ชุด "ความรักของคุณฉุย" และ "มนต์รักลูกทุ่ง" ทางช่อง 7 สี หลังจากนั้นก็มีผลงานเพลงลูกทุ่ง มีผลงานแสดงละครเรื่อง สงครามข้างเตา ละครแก๊งค์สืบ 07 และมีผลงานภาพยนตร์หลายเรื่อง
อนันต์เคยแต่งงานกับ แทมมี่ แอนชูศรี สาวลูกครึ่งไทย-อเมริกัน มีบุตรด้วยกับ 3 คนคือ เก็ป, กระทิ และกระแต โดยใช้ชีวิตคู่อยู่ด้วยกันนานถึง 13 ปี ก่อนจะเลิกรากันไป ปัจจุบันใช้ชีวิตคู่โดยสมรสกับนักแสดงและพิธีกรสาว ศรีพรรณ ชื่นชมบูรณ์ (อ้น) เมื่อวันที่ 28 เมษายน พ.ศ. 2550
เมื่อวันที่ 3 พฤษภาคม 2552 ดาราเจ้าบทบาท "เอ อนันต์ บุนนาค" ประสบอุบัติเหตุรถปิกอัพวีโก้ชนท้ายกับรถบรรทุก 6 ล้อ ในสภาพพังยับเยิน เป็นเหตุทำให้ได้รับบาดเจ็บสาหัส ซี่โครงและขาหัก เลือดออกในช่องปอด และเลือดออกในสมองเล็กน้อย ต้องเข้ารับการผ่าตัดใส่เหล็กดาม ซึ่งเหตุดังกล่าว เอ อนันต์ ต้องใช้เวลาพักฟื้นและกายภาพบำบัดอยู่นานหลายปี กว่าจะพร้อมกลับมาทำงานในวงการได้ปกติ
อัลบั้ม ขออภัยในความไม่สะดวก (2535 - ยอดขายเกิน 1 ล้านชุด).
1. หลงตัวเอง
2. ล้างใจ
3.เพราะเธอแท้ๆ
4.คนหล่อ
5.อนอัว
6. ขออภัยในความไม่สะดวก
7. อะไรก็ได้
8. ขอแรง
9.จะรักกับผมได้หรือเปล่า
10. ทิ้งกัน...น่าดู
11.คนซบไหล่
12.ขออภัยในความไม่สะดวก (อีกที)
อัลบั้ม อนันต์ เสนอหน้า (2537).
1. เสนอหน้า
2. เธอไม่ใช่คนเดิม
3. สงสารเถอะ
4. เฮี้ยน
5. คิดดูใหม่
6. อะไรเอ่ย
7.อย่าลังเล
8.ตาเป็นมัน
9.พอแล้ว
10.นกตลอด
รัก/สาม/เศร้า
รัก/สาม/เศร้า ผลงานภาพยนตร์ลำดับที่แปดของยุทธเลิศ สิปปภาค ที่มีเรื่องราวเกี่ยวกับคนสามคนที่ชื่อ น้ำ-ฟ้า-พายุ กับความรักของพวกเขา เข้าฉายวันแรกเมื่อวันที่ 19 มิถุนายน พ.ศ. 2551 ทำรายได้รวม 60 ล้านบาท
เรื่องราวของ ฟ้า (ภัทรศยา เครือสุวรรณศิริ) น้ำ (รัชวิน วงศ์วิริยะ) และ พายุ (อารักษ์ อมรศุภศิริ) บัณฑิตจบใหม่จากคณะมัณฑนศิลป์ มหาวิทยาลัยศิลปากร เป็นช่วงเวลาที่ทั้งสามต้องเลือกทางเดินของชีวิตไม่ว่าจะเป็นเรื่องงานหรือเรื่องความรัก ซึ่ง “ฟ้า” เลือกที่จะแต่งงานกับคนที่เธอรักโดยยอมทิ้งงานในสายอาชีพที่เธอเพิ่งเรียนจบมา “น้ำ” เพื่อนสนิทของฟ้าเลือกที่จะตัดใจจากความรักที่เธอแอบมีให้กับพายุเพื่อจะไปเรียนต่อปริญญาโทที่อังกฤษ ส่วน “พายุ” เพื่อนสนิทของฟ้าและน้ำเลือกที่จะตัดใจจากความรักที่เขาแอบมีให้กับฟ้าแล้วกลับไปอยู่กับแม่ดูแลกิจการโรงแรมที่เชียงราย
แต่ในวันหนึ่ง ฟ้าต้องเข้าโรงพยาบาลอย่างกะทันหัน แล้วทุกคนก็ได้รู้ว่าฟ้าป่วยด้วยโรคที่ไม่มีทางรักษาและคงมีชีวิตอยู่ได้อีกไม่นาน และในระหว่างที่ฟ้าต้องเทียวเข้าเทียวออกโรงพยาบาลเพื่อรักษาตัว คนรักของฟ้าที่เธอวางแผนจะแต่งงานด้วยก็เกิดไปมีสัมพันธ์อื่น ฟ้าหมดสิ้นกำลังใจที่จะมีชีวิตอยู่ในทันที ฟ้าจึงเลือกที่จะเลิกรักษาตัวเองและปล่อยให้โรคร้ายทำลายเธอโดยที่เธอไม่ยอมต่อสู้ใดๆ ช่วงนั้นเองที่พายุตัดสินใจเลื่อนการกลับไปอยู่กับแม่ที่เชียงรายเพื่อเข้ามาอยู่ดูแลฟ้าในช่วงชีวิตสุดท้ายและในช่วงเวลาที่เหลืออยู่น้อยนิดนั้น ฟ้าถึงรู้ว่ารักแท้ที่เธอต้องการนั้นอยู่เคียงข้างเธอมาตลอดสี่ปีที่เรียนอยู่ในมหาวิทยาลัยเพียงแต่เธอไม่เคยสังเกตเห็น ในช่วงเวลาที่เหลือเพียงน้อยนิดนั้นเองที่ฟ้ายอมเปลี่ยนความสัมพันธ์กับพายุจากเพื่อนมาเป็นคนรัก
แต่เมื่อฟ้าเปิดหัวใจให้พายุ ฟ้ากลับบังเอิญได้พบความลับว่า น้ำเพื่อนรักของเธอนั้นแอบรักพายุคนนี้มานานนับปี หัวใจที่ฟ้าเปิดให้กับพายุจึงปิดลงทันที ฟ้าบอกลาพายุโดยไม่ได้บอกกล่าวหรืออธิบายให้พายุได้เข้าใจแต่อย่างไร ฟ้าคิดว่าไม่มีประโยชน์อันใดที่ที่เธอจะเอาหัวใจของพายุมาทั้งๆที่เธอมีเวลาอยู่ได้อีกไม่นาน ความรักที่มีค่าของพายุ มันน่าจะมีค่ากับน้ำมากกว่าคนที่กำลังจะตายอย่างเธอ
ฟ้าเลือกที่จะหายไปจากชีวิตพายุและน้ำโดยมิได้บอกเหตุผลใดๆ พายุต้องตกอยู่ในห้วงทุกข์กับการจากลาของฟ้าโดยที่เขาไม่มีโอกาสได้รู้สาเหตุที่แท้จริง ความทุกข์ทรมานของพายุทำให้น้ำที่แอบรักพายุอยู่พลอยเป็นทุกข์ไปด้วย การเห็นคนที่รักทรมานเป็นสิ่งที่น้ำทรมานกว่า น้ำจึงตัดสินใจออกตามหาฟ้าไปทั่วทุกแห่ง
น้ำได้เพียงแต่หวังภาวนาว่า ด้วยความเป็นเพื่อนรักระหว่างเธอกับฟ้า ขอให้มันมีค่าพอที่จะเปลี่ยนใจฟ้าให้หวนกลับมารักพายุได้อีกครั้ง
วิมลศักดิ์ ปัญชรมาศ วิจารณ์ในนิตยสาร "แฮมเบอร์เกอร์" ไว้ว่า "รัก/สาม/เศร้า ไม่ได้เป็นหนังดราม่าแบบเศร้าเคล้าน้ำตา แต่มันเป็นหนังที่หลากหลายอารมณ์ ส่วนของความโรแมนติกก็ยังคงมีอยู่ แต่มันไม่ได้สวยงามตามแบบฉบับหนังรักทั่วไป ในบางจังหวะออกจะดิบเถื่อนด้วยซ้ำ บวกกับความเป็นตลกร้ายของยุทธเลิศ ก็ยิ่งทำให้หนังเรื่องนี้เป็นหนังรักอย่างที่ตัวผู้กำกับให้เป็น"
อัลบั้มเพลงประกอบภาพยนตร์เรื่อง รัก/สาม/เศร้า มีเพลงที่ประชาสัมพันธ์อย่าง เพลง เพื่อน ร้องโดย พั้นช์ วรกาญจน์ และ รักเธอทั้งหมดของหัวใจ ของ Pause ที่นำไปประกอบในไตเติ้ลของหนัง
พิธีเหยา
พิธีเหยา เป็นความเชื่อและพิธีกรรมในการรักษาสุขภาพของคนในชุมชนผู้ไทยที่สืบทอดมาแต่ครั้งบรรพกาลอันสืบเนื่องมาจาก
ความเชื่อดั้งเดิมที่นับถือผี เป็นการทำพิธีเพื่อติดต่อระหว่างผีกับคน ให้ผีช่วยเหลือแก้ปัญหาความเดือดร้อนโดยเฉพาะการเจ็บไข้ได้ป่วย
พบในพื้นที่แถบภาคอีสานของประเทศไทย โดยจะนิยมทำในแถบภูไทหรือผู้ไทย, ผู้ไท (จังหวัดกาฬสินธุ์, นครพนม, มุกดาหาร, สกลนคร) พิธีกรรมนี้เป็นการเสี่ยงทาย เมื่อมีการเจ็บป่วยในครอบครัว โดยการเจ็บป่วยนี้จะเชื่อว่าเป็นการกระทำของผี จึงต้องทำการเหยาเพื่อแก้ผี และเพื่อจะได้ทราบว่าผีต้องการอะไร หรือผู้เจ็บป่วยทำผิดผีอะไร จะได้ทำตาม เชื่อว่า หากแก้ผีแล้ว อาการเจ็บป่วยจะหายเป็นปกติ
มูลเหตุที่ต้องมีการเหยามาจากสภาพสังคมดั้งเดิมของชาวไทยที่ไม่มีสถานพยาบาลรับรองความเจ็บป่วย ก่อให้เกิดความจำเป็นที่ชาวไทยต้องดิ้นรนหาที่พึ่งยามเจ็บไข้ได้ป่วย ส่วนใหญ่นั้นใช้สมุนไพรพื้นบ้านที่มีในท้องถิ่นในการรักษาและดูแลสุขภาพ ในอดีตการรักษาโรคภัยไข้เจ็บจำเป็นต้องอาศัยผีเป็นผู้วินิจฉัยโรคบอกวิธีรักษา
ในปัจจุบันแม้มีการแพทย์แผนใหม่ที่สามารถวินิจฉัยโรคได้ถูกต้อง แต่โรคบางโรคหรืออาการบางอย่างรักษาไม่หาย ผู้ป่วยที่ไม่มีที่พึ่งจึงจำเป็นต้องพึ่งพิธีกรรม อย่างน้อยจะทำให้จิตใจผู้ป่วยดีขึ้น จึงจัดเป็นพิธีกรรมที่สร้างขวัญและกำลังใจกับผู้ป่วยเป็นหลัก เมื่อผู้ป่วยอยู่ในวาระสุดท้ายของชีวิตหรือผู้ป่วยหายจากโรคและอาการเจ็บป่วยก็จะทำพิธีการเหยา ผู้ที่ทำพิธีการเหยาเรียกว่า หมอเหยาเป็นผู้ที่สืบทอดมาจากบรรพบุรุษโดยปู่ย่า ตายาย แม่ เป็นหมอเหยามาก่อนลูกก็จะสืบทอดการเป็นหมอเหยา แต่ในปัจจุบันนี้การสืบทอดการเป็นหมอเหยานั้นได้เลือนหายไปจากสังคมของกลุ่มชาติพันธุ์ผู้ไทยไปแล้ว ยังเหลือแต่หมอเหยาที่เป็นผู้อาวุโสของชุมชนเท่านั้น และการประกอบพิธีกรรมเหยายังคงเหลือให้เห็นเพียงแต่บางชุมชนเท่านั้น เนื่องจากสังคมสมัยใหม่ได้เขามามีบทบาทในการเปลี่ยนแปลงขนบธรรมเนียมประเพณีบางอย่างของชาวผู้ไทย ทั้งนี้ การเหยาเป็นการติดต่อสื่อสารของมนุษย์และวิญญาณ ซึ่งการติดต่อสื่อสารจะใช้ท่วงทำนองของดนตรีหรือที่ชาวผู้ไทยเรียกว่า กลอนลำ (หมอลำ) มีเครื่องดนตรีประเภทแคนประกอบการให้จังหวะ วิธีการติดต่อสื่อสาร กลอนลำและทำนอง เรียกว่า "การเหยา"
เจ้าจอมมารดาจันทร์
เจ้าจอมมารดาจันทร์ สามารถหมายถึง
อัศวินทิวทอน
ร. 1
ร.1
ร.๑
ร. ๑
โรงเรียนมารดาดรุณีรักษ์
โรงเรียนมารดาดรุณีรักษ์ เป็นโรงเรียนในจังหวัดนครราชสีมา
โรงเรียนมารดาดรุณีรักษ์.
โรงเรียนมารดาดรุณีรักษ์ จัดตั้งเมื่อวันที่ 4 พฤษภาคม 2504 ต.กลางดง อ.ปากช่อง จ.นครราชสีมา โดย มาร์เซอร์คณะเซนต์ปอล เดอ ชาร์ต มีนางสาวสะอาด วรศิลป์
เป็นเจ้าของโรงเรียน นางพุทธชาด ชุมแสง เป็นครูใหญ่คนแรก และบาทหลวงมารีอุส เบรย์ เป็นผู้อำนวยการ เปิดทำการสอนครั้งแรกเมื่อ วันที่ 15 พฤษภาคม 2504 จากชั้น ป.1- ป.4 และขยายเรื่อยมา พ.ศ. 2516 ได้มอบโอนให้ นายบุญศรี วาปีโส เป็นเจ้าของกิจการทั้งหมด โดยทำหน้าที่เป็นทั้งครูใหญ่ ้จัดการและผู้รับใบอนุญาตขยายรับนักเรียนตั้งแต่ระดับอนุบาล ถึงชั้นมัธยมศึกษาปีที่ 3
892 คน ดังนี้ ระดับอนุบาล 244 คน ประถมศึกษา 407 คน มัธยมศึกษาตอนต้น 159 คน และมัธยมศึกษาตอนปลาย 82 คน ในจำนวน นักเรียนทั้งหมดนี้ เป็นนักเรียนไป-กลับ จำนวน 715 คน และนักเรียนประจำ ฝึกอาชีพ ( กิน-นอนในโรงเรียนฟรี ) จำนวน 177 คน นอกจากนี้ ยังได้ส่งให้เรียนระดับ ปวส. และปริญญาตรีอีกด้วย จำนวน 10 คน
อนันต์ บุญนาค
พระราชบัญญัติการสืบสันตติวงศ์ พ.ศ. 2244
ท่าอากาศยานในประเทศลาว
โจซูเอ คาร์ดุชชี
โจซูเอ คาร์ดุชชี  (27 กรกฎาคม พ.ศ. 2378 – 16 กุมภาพันธ์ พ.ศ. 2450) เป็นกวีชาวอิตาลีซึ่งบ่อยครั้งเป็นที่ยกย่องว่าเป็นหนึ่งในกวีที่ยิ่งใหญ่ที่สุดของอิตาลี เขายังเป็นครูอีกด้วย คาร์ดุชชีถูกยกย่องให้เป็นกวีแห่งชาติอย่างไม่เป็นทางการของประเทศอิตาลีสมัยใหม่ ในปีพ.ศ. 2448 คาร์ดุชชีเป็นชาวอิตาลีคนแรกที่ได้รับรางวัลโนเบลสาขาวรรณกรรม
ฆราวาส
ฆราวาส (อ่านว่า คะราวาด) นัยแรกแปลว่า "การอยู่ครองเรือน, การอยู่ในเรือน, การเป็นอยู่แบบชาวบ้าน" เช่น
"ฆราวาสเป็นที่คับแคบ เป็นทางมาแห่งธุลี บรรพชาเป็นทางปลอดโปร่ง..."
ฆราวาส นัยที่สองแปลว่า ผู้ครองเรือน, ผู้อยู่ในเรือน ได้แก่ชาวบ้านทั่วไปที่มิใช่นักบวช เป็นคำที่มีความหมายเดียวกับคำว่า คฤหัสถ์ เช่น
"ฆราวาสธรรมเป็นธรรมสำหรับผู้ครองเรือนจะพึงประพฤติปฏิบัติ"
"เมื่อเรายังเป็นฆราวาสอยู่ ได้ตกแต่งร่างกายนุ่งห่มเสื้อผ้าอันงาม ทัดทรงดอกไม้ ลูบไล้ด้วยจุรณจันทน์ ..."
ฆราวาส มักพูดหรืออ่านเพี้ยนไปว่า ฆราวาส (คาระวาด)
กรรมวาจา
ภวตัณหา
ภวตัณหา แปลว่า "ความอยากในภพ"
ภวตัณหา ทั่วไปหมายถึงความอยากมีอยากเป็น คืออยากมีอย่างนั้นอย่างนี้ อยากเป็นนั่นเป็นนี่
ภวตัณหา ใจความสูงสุดหมายถึงความกำหนัดยินดีในรูปภพและอรูปภพ คือความพอใจติดใจในฌานด้วยความปรารถนาภพ อันเป็นความยินดีที่ประกอบด้วยสัสสตทิฐิ คือความเห็นว่าทุกสิ่งทุกอย่างเช่นเบญจขันธ์เป็นของเที่ยงแท้ ยั่งยืน มีติดต่อกันไปไม่เปลี่ยนแปลง กล่าวคืออยากเกิดอยากเป็นเช่นที่เป็นอยู่ตลอดไป
วิภวตัณหา
วิภวตัณหา แปลตรงตัวตามศัพท์บาลีว่า "ความไม่อยากมี" สามารถตีความได้หลายความหมาย
โดยทั่วไป วิภวตัณหา หมายถึงความไม่อยากมี ไม่อยากเป็น คืออยากจะพ้นจากภาวะที่ตนไม่ต้องการไม่อยากได้ เช่น อยากพ้นจากความยากจนจากความเจ็บไข้ พ้นจากความยากจน หรือ ไม่อยากเจอหน้าคนที่เราไม่ชอบใจ เป็นต้น
วิภวตัณหา อีกความหมายหนึ่ง หมายถึง ความคิดที่ผิด (อุจเฉททิฐิ) คือ เห็นว่าภพชาติไม่มี อันเป็นความความเห็นผิดที่ทำให้ไม่คำนึงถึงบาปบุญคุณโทษ เพราะความเห็นชนิดนี้เชื่อว่าชาติหน้าไม่มี คนเราตายแล้วสูญ จึงทำให้ปฏิบัติตนไปตามใจปรารถนาด้วยอำนาจของตัณหา โดยไม่กังวลถึงผลที่จะตามมาภายหลัง
ลีมา
กาม
กาม หรือ กามะ (ภาษาสันสกฤต, ภาษาบาลี; อักษรเทวนาครี: काम) แปลว่า "ความต้องการ, ความปรารถนา, ความหวัง" ในวรรณกรรมฮินดูและพุทธ กามมีความหมายกว้าง ๆ หมายถึง ความปรารถนาทางเพศและความปรารถนาในวรรณกรรมร่วมสมัย แต่แนวคิดของกามนั้นครอบคลุมความหมายกว้าง ๆ ถึง ความต้องการ, ความหวัง, ความใคร่, ความปรารถนา, ความสุขใจอันเกิดจากผัสสะ, ความต้องการถึง, ปรารถนาถึงการมีความสุขไปกับสุนทรียภาพ, ชีวิต, ความรักใคร่, ความหลง, การมีความสุขกับความรัก ไม่ว่าจะด้วยการมีเพศสัมพันธ์หรืออารมณ์ทางเพศหรือไม่ก็ตาม
ในศาสนาฮินดู กามเป็นหนึ่งในเป้าหมายสี่ประการของชีวิตมนุษย์ กามถือเป็นสิ่งจำเป็นและเป็นเป้าหมายอันดีต่อสุขภาพของชีวิตมนุษย์เมื่อได้ทำตาม หากแต่ต้องไม่ละทิ้งเป้าหมายอีกสามประการที่เหลือ คือ ธรรม, อรรถ, และ โมกษะ เป้าหมายทั้งสี่ประการของชีวิตที่กล่าวมานี้เรียกรวมกันว่าเป็น ปุรุษารถะ
ในศาสนาพุทธเถรวาทนั้น พระธรรมกิตติวงศ์ (ทองดี สุรเตโช) ได้ระบุว่ากามคือ “"ความอยากในกาม ความเยื่อใยในกาม" ฯลฯ โดยทั่วไปหมายถึง ความอยากในกามคุณ 5 คือ รูป เสียง กลิ่น รส และโผฏฐัพพะ” และถือว่า “ใจความสูงสุดของกามตัณหา หมายถึง ความยินดี ความติดใจ ความพอใจในกามภพ อันเป็นที่เกิดของผู้ยังเกี่ยวข้องด้วยกาม ซึ่งพร้อมมูลด้วยกาม ได้แก่โลกมนุษย์และเทวโลก”
ญัตติ (ศาสนาพุทธ)
ญัตติ แปลว่า การประกาศให้สงฆ์ทราบ เรียกอีกอย่างหนึ่งว่า คำเผดียงสงฆ์
ญัตติ ที่ใช้เฉพาะในพระวินัยหมายถึงคำเสนอหรือข้อเสนอที่ใช้ในกรรมวาจาโดยพระคู่สวดประกาศให้สงฆ์ทราบในการประชุมกันทำสังฆกรรมอย่างใดอย่างใดอย่างหนึ่ง ถ้าสวดญัตติแล้วไม่มีการเสนอในลงมติเรียกว่า ญัตตติกรรม แต่ถ้าเสนอให้ลงมติด้วย เรียกว่า ญัตติทุติยกรรม บ้าง ญัตติจตุถตกรรม บางแล้วแต่กรณี
ญัตติ ในคำไทยใช้ในความหมายว่าข้อเสนอเพื่อลงมติ, หัวข้อโต้วาที เช่นใช้ว่า
"ผู้แทนเขาจะเสนอญัตติเรื่องนี้ในสภาผู้แทนราษฎร"
"ในงานนี้มีการโต้วาทีในญัตติว่าปัญญาดีกว่าทรัพย์"
ญัตติทุติยกรรม
ญัตติจตุตถกรรม
ปฏิคาหก
ปฏิคาหก แปลว่าผู้รับ คู่กับคำว่า ทายก ที่แปลว่า ผู้ให้
ปฏิคาหก หมายถึงผู้รับทาน, ผู้รับของถวายจากทายก ปกติใช้กับนักพรต นักบวช หรือบรรพชิต เช่นภิกษุสามเณร ในบุคคลทั่วไปก็มีใช้บ้างในกรณีที่เป็นผู้เข้าไปรับทานจากทายกผู้ใจบุญ เช่นพระเวสสันดรให้ทานก็มีปฏิคาหกที่เป็นคนทั่วไปมารับทานกันมาก
ปฏิคาหก ที่เป็นพระอริยบุคคลและเป็นผู้ทรงศีลทรงธรรมถือว่าเป็นปฏิคาหกผู้ยอดเยี่ยม นำให้ทายกผู้ถวายได้รับบุญอานิสงส์มาก เพราะเป็นปฏิคาหกผู้หมดกิเลสแล้วหรือเป็นผู้มีศีลบริสุทธิ์ เป็นผู้ปฏิบัติธรรม
ประคำ
ประคำ หมายถึงลูกกลมๆ ที่ร้อยเป็นพวงสำหรับเป็นเครื่องหมายการนับในเวลาบริกรรมภาวนาหรือสำหรับใช้เป็นเครื่องราง เรียกโดยทั่วไปว่า ลูกประคำ
ประคำ ทำด้วยวัสดุต่างชนิด เช่นไม้จันทน์ ไม้เนื่อแข็ง ลูกหวาย ผลไม้ตากแห้ง หินสี พลาสติก ตลอดถึงหยก โดยเจาะรูตรงกลาง ร้อยด้วยด้ายหรือเอ็นเป็นพวง พวงหนึ่งนิยมมีจำนวน ๑๐๘ ลูก หรือน้อยกว่านั้นตามต้องการ ที่นิยม ๑๐๘ เพราะถือคติตามบทบริกรรมภาวนาคือ อิติปิโส ๑๐๘
ประคำ นิยมพกติดตัวไปในที่ต่างๆ โดยถือไปบ้าง ห้อยคอไปบ้าง เพื่อสะดวกในการใช้ได้ทันทีเมื่อมีโอกาส เช่นขณะนั่งรถ นั่งรอเวลา หรือขณะอยู่คนเดียวเงียบๆ
นอกจากที่มีใช้ในพุทธศาสนาแล้ว ยังมีการใช้ลูกประคำในการสวดภาวนาในศาสนาอื่นๆ เช่น คริสต์ (โรมันคาทอลิก) และ อิสลาม เป็นต้น
ลูกประคำ
ดาวิด บิญ่า
SJ (ภาษาอังกฤษว่า "เอสเจ") อาจหมายถึง
ฟุตบอลทีมชาติรัสเซีย
ฟุตบอลทีมชาติรัสเซีย  เป็นทีมฟุตบอลตัวแทนของประเทศรัสเซีย ควบคุมโดยสหภาพฟุตบอลรัสเซีย และเป็นสมาชิกของยูฟ่า ทีมชาติรัสเซียได้เข้าร่วมแข่งขันในฟุตบอลโลกรอบสุดท้าย 4 ครั้ง ในปี 1994, 2002, 2014 และ 2018 นอกจากนี้ ยังเข้าร่วมแข่งขันในฟุตบอลชิงแชมป์แห่งชาติยุโรป 5 ครั้ง ในปี 1996, 2004, 2008, 2012 และ 2016 ซึ่งผลงานที่ดีที่สุดคือผ่านเข้าสู่รอบรองชนะเลิศในปี 2008
ฟีฟ่าได้พิจารณาให้รัสเซียเป็นทีมชาติที่สืบทอดจากทีมชาติสหภาพโซเวียตและทีมชาติเครือรัฐเอกราช
ทีมชาติรัสเซีย ก่อตั้งขึ้นมาครั้งแรกในยุคจักรวรรดิรัสเซีย ในนามทีมชาติจักรวรรดิรัสเซีย เล่นเกมนานาชาติครั้งแรกกับทีมชาติฟินแลนด์ ที่กรุงสต็อกโฮล์ม ประเทศสวีเดน เมื่อวันที่ 30 มิถุนายน ค.ศ. 1912 ผลการแข่งขันเป็นฝ่ายแพ้ไป 1-2
หลังจากสหภาพโซเวียตล่มสลายไปในปี ค.ศ. 1991 ได้มีการแตกออกเป็นประเทศต่าง ๆ มากมาย ทีมชาติรัสเซียได้ลงเล่นเป็นครั้งแรกในกรุงมอสโก เมื่อวันที่ 16 สิงหาคม ค.ศ. 1992 โดยใช้ผู้เล่นเดิมจากทีมชาติสหภาพโซเวียตเป็นหลัก และเป็นฝ่ายเอาชนะทีมชาติเม็กซิโกไปได้ 2-0
รายชื่อแหล่งมรดกโลกในรัฐอาหรับ
มรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกที่ตั้งอยู่ในรัฐอาหรับ ชื่อทางการเป็นชื่อที่ใช้ในการจดทะเบียนในบัญชีมรดกโลก ชื่อภาษาไทยเป็นชื่อที่แปลชื่อทางการ โดยศูนย์ข้อมูลมรดกโลก กระทรวงวัฒนธรรม ปี คือปีที่ได้รับการขึ้นทะเบียนเป็นมรดกโลก
คณะแพทย์ศาสตร์ศิริราชพยาบาล
สวนและพระราชวังแวร์ซายส์
บูรพาจารย์
บูรพาจารย์ (อ่านว่า บูระพาจาน) แปลว่า "อาจารย์ในเบื้องต้น, อาจารย์ก่อนๆ" ใช้ว่า บุพพาจารย์ หรือ บุรพาจารย์ ก็ได้
บูรพาจารย์ ใช้หมายถึงอาจารย์ 2 ประเภทคือ
โรงเรียนกาญจนาภิเษกวิทยาลัย สุราษฎร์ธานี เป็นหนึ่งในกลุ่มโรงเรียนกาญจนาภิเษกวิทยาลัย 9 โรงเรียน สร้างขึ้นมาเนื่องในวโรกาศที่พระบาทสมเด็จพระเจ้าอยู่หัวทรงครองสิริราชสมบัติครบ 50 พรรษาในปี พ.ศ. 2539
โรงเรียนกาญจนาภิเษกวิทยาลัย สุราษฎร์ธานี จัดตั้งขึ้นในวโรกาสพระบาทสมเด็จพระเจ้าอยู่หัวภูมิพลอดุลยเดช ทรงครองราชสิริสมบัติครบ 50 ปี
ด้วยสำนึกในพระมหากรุณาธิคุณอันสูงยิ่ง ที่ทรงมีน้ำพระทัยในการศีกษา กระทรวงศึกษาธิการจึงจัดตั้งโรงเรียนมัธยมศึกษาขึ้นทั่วประเทศ 9 โรกาสเป็นการเฉลิมพระเกียรติ
และเป็นอนุสรณ์สถานทางการศึกษา ซึ่งต่อมาพระบาทสมเด็จพระเจ้าอยู่หัวภูมิพลอดุลยเดชฯได้พระราชทานชื่อโรงเรียนว่า โรงเรียนกาญจนาภิเษกวิทยาลัย สุราษฎร์ธานี
ในปี พ.ศ. 2538 โดยใช้สถานที่ตั้ง อำเภอไชยา จังหวัดสุราษฎร์ธานี ซึ่งเป็นพื้นที่ที่ผู้บริจาคที่ดิน คือพระภิรมย์ วิมโล,นายคล่อง เชื้อกลับ และนายผัน ช่วยอยู่
ได้บริจาคไว้ให้กับกรมสามัญศึกษา บนเนื้อที่ประมาณ 56 ไร่ 2 งาน 50 ตารางวา โดยมีนายวิจารย์ คุ้มไทย ผู้อำนวยการโรงเรียนไชยาวิทยาปฏิบัติหน้าที่ผู้บริหารโรงเรียนคนแรก
พ.ศ. 2539 กรมสามัญศึกษา ได้แต่งตั้งให้นายบัญญัติ สุขขัง ผู้ช่วยผู้อำนวยการโรงเรียนสุราษฎร์พิทยา ทำหน้าที่รักษาการในตำแหน่งครูใหญ่ของโรงเรียน
และเริ่มเปิดรับนักเรียนในปีการศึกษา 2539 เป็นปีแรก มีนักเรียนทั้งสิ้นจำนวน 92 คน โดยขอใช้สถานที่ตั้งโรงเรียนชั่วคราว ณ โรงเรียนไชยาวิทยา อำเภอไชยา จังหวัดสุราษฎร์ธานี
โรงเรียนกาญจนาภิเษกวิทยาลัยสุราษฎร์ธานี รับสมัครนักเรียนทั้งประจำ และไป-กลับ ในเขตพื้นที่บริการ 5 จังหวัดภาคใต้
คือจังหวัดชุมพร จังหวัดนครศรีธรรมราช จังหวัดพัทลุง จังหวัดสงขลาและจังหวัดสุราษฎร์ธานี ตั้งแต่ชั้นมัธยมศึกษาปีที่ 1 เป็นต้นไป รับทั้งนักเรียนประจำ และนักเรียนไป-กลับ
ผู้บริหารโรงเรียน.
เรียงลำดับจากผู้บริหารคนแรกไปถึงผู้บริหารคนปัจจุบันดังนี้
1. นายบัญญัติ สุขขัง
2. นายวิรัช เศวตศิลป์
3. นายเชวงศักดิ์ ใสสะอาด
4. นายไพโรจน์ ทองนา
5. นายอภินันท์ หมันหลิน
6. นายสำรวย ภักดี
ตราโรงเรียนกาญจนาภิเษกวิทยาลัยสุราษฎร์ธานี.
พระบาทสมเด็จพระเจ้าอยู่หัวฯ ทรงพระบรมราชานุญาตให้กลุ่มโรงเรียนกาญจนาภิเษกวิทยาลัยใช้ตราพระปรมาภิไธยย่อ ภ.ป.ร. เป็นสีเหลืองทอง
อยู่ใต้พระมหามงกุฎ โดยมีรัศมีเหนือพระมหามงกุฎและพระมหามงกุฎเป็นสีเหลืองทอง โบว์สีน้ำเงินตัดขอบสีเหลืองทอง มีชื่อเต็มของโรงเรียนเป็นอักษรสีเหลืองทองใต้พระปรมาภิไธยย่อ
เหลือง-น้ำเงิน
สีเหลือง หมายถึง สีประจำพระองค์ของพระบาทสมเด็จพระปรมินทรมหาภูมิพลอดุลยเดช ซึ่งพระราชทานนามโรงเรียน
สีน้ำเงิน หมายถึง สีแทนสถาบันพระมหากษัตริย์
โรงเรียนกาญจนาภิเษกวิทยาลัย สุราษฎร์ธานี ยึดมั่นปรัชญาที่ว่า
รักศักดิ์ศรี มีคุณธรรม นำวิชาการ สืบสานงานพระราชดำริ